7. Udbud af daglige bankforretninger (Åben)
Tidl. politisk behandling BY, 25.02.20, pkt. 20
Forventet sagsgang
ØK, BY
Lovgrundlag
Udbudsloven
SAGENS INDHOLD
Byrådet skal i denne sag tage stilling til udbudsmateriale i forbindelse med indgåelse af ny aftale 
vedrørende kommunens daglige bankforretninger. 
Favrskov Kommunes nuværende aftale om daglige bankforretninger udløber 31. december 2021. Med 
henblik på at anvende andre kommuners erfaringer med at indarbejde KL’s bankråds anbefalinger i 
udbuddene valgte Byrådet 25. februar 2020 at forlænge aftalen med den nuværende bankforbindelse, 
Danske Bank med et år. 
Job og Økonomi har i samarbejde med konsulentfirmaet Lundgreen`s Capital udarbejdet udbudsmateriale 
og tidsplan for gennemførelse af et udbud for en ny fireårig aftale gældende for perioden 1. januar 2022 til 
31. december 2025, med mulighed for forlængelse i op til to år. 
Udbuddet foreslås gennemført som et udbud med annoncering, idet opgaven ikke er EU-udbudspligtig, da 
det vurderes, at prisen for opgaven ligger under tærskelværdien for EU-udbud. 
Udbuddet omfatter kommunens daglige bankforretninger. Lånoptagelse, kapitalforvaltning og rådgivning i 
forbindelse hermed er således ikke en del af udbuddet. Der er udarbejdet en kravspecifikation, hvor en 
række minimumskrav skal være opfyldt. 
I kravspecifikationen indgår bl.a. krav om:

at samtlige konti skal indgå i en rentenetting (samling af alle konti på en konto der viser nettosaldo, og 
som er grundlag for renteberegningen)

at der skal være en trækningsret på op til 300 mio. kr.

at der på samtlige transaktioner og serviceydelser er gebyrfrihed, eller at der alternativt angives et årligt 
fast gebyr

at der anvendes netbank.
Kommunen har indgået en særlig aftale med kommunens nuværende bankforbindelse om en løsning til 
håndtering af ca. 150 beboerkonti på bosteder inden for handicap og psykiatriområdet. Det er Lundgreen’s 
Capitals vurdering, at de øvrige banker, der kan forventes at give tilbud på opgaven, ikke kan levere en 
tilsvarende løsning. Det vil derfor være hensigtsmæssigt, at den særlige løsning fortsætter i kommunens 
nuværende bankforbindelse, selvom udbuddet skulle resultere i, at kommunen skifter bankforbindelse. 
Udgiften hertil anslås til ca. 25.000 kr. årligt.
Ifølge tidsplanen for udbuddet skal Byrådet 22. juni 2021 beslutte, hvilket pengeinstitut der indgås aftale 
med.
Byråd
23-02-2021 19:00
Sagsnr. MOD-2020-00240
DokID: 
Sagsbehandler: Else Andresen 
Margit Mortensen (tinj)
VURDERING
Job og Økonomi vurderer, at der ved udbud med annoncering vil ske en tilstrækkelig afprøvning af 
markedet, inden der indgås en ny aftale.
Job og Økonomi foreslår, at der stilles krav om, at tilbudsgiverne har status som SIFI-bank i [adresse] eller 
er underlagt Den Europæiske Centralbanks banktilsyn.
SIFI-banker er de pengeinstitutter som Finanstilsynet har udvalgt som vigtige finansielle institutter. SIFI-
banker underlægges primært skærpede krav til kapitalpolstring set i forhold til den risiko, der er knyttet til 
bankens aktiver. SIFI-bankerne er bl.a. pålagt et SIFI-bufferkrav på 1-3 pct. af de risikovægtede poster. 
Tilsvarende krav stilles til de banker, der er underlagt Den Europæiske Centralbanks banktilsyn. Årsagen 
hertil er, at det kan have vidtrækkende konsekvenser for samfundsøkonomien generelt, hvis disse banker 
kommer i problemer.
Herudover er det valgt at stille krav til pengeinstituttet i forhold til etik og samfundsansvar. Dette sker ved, 
at tilbudsgiverne skal acceptere KL`s governanceprincipper samt støtte FinansDanmarks anbefalinger til 
bekæmpelse af hvidvask og terrorfinansiering. Herudover indarbejdes udelukkelsesgrundene fra EU-udbud 
i udbudsmaterialet, idet udelukkelsesgrundene også gøres gældende for hele aftaleperioden.
Tilbudsgiver må ikke inden for de seneste 4 år, regnet som perioden forud for tilbudsfristen, have fået dom 
eller vedtaget bøde for:
at være en kriminel organisation.

bestikkelse.

svig.

at være involveret i terrorhandlinger.

hvidvaskning af penge eller finansiering af terrorisme.

børnearbejde eller menneskehandel.
Herudover er der indbygget en ekstra udelukkelsesgrund vedrørende skatteunddragelse.
Som udgangspunkt anbefales det ikke, at følge KL’s anbefalinger om bod, og desuden heller ikke, at 
tilbudsgiver skal give tilsagn om at skulle betale for en vurdering om self-cleaning. Job og Økonomi 
vurderer, at såfremt KL’s anbefalinger indarbejdes i udbuddet af de daglige bankforretninger, vil [adresse] 
Kommune forventeligt ikke modtage tilbud.
Der er en gensidig mulighed for at opsige kontrakten. Opsigelsesperioden for aftalen er løbende måned 
plus 9 måneder for begge parter. Såfremt kontrakthaver gentagne gange efter skriftlig klage fra kommunen, 
ikke opfylder sine forpligtelser i henhold til denne kontrakt, anses det for væsentlig misligholdelse. 
Væsentlig misligholdelse berettiger til ophævelse af kontrakten med tilhørende bilag uden varsel.
Aftalen vil blive tildelt den tilbudsgiver, der tilbyder det økonomisk mest fordelagtige tilbud i form af bedste 
forhold mellem pris og kvalitet.
Der anvendes følgende vægtning af de to underkriterier:
Underkriterier
Vægtning 
Totale omkostninger
75 pct.
Onlinebank
25 pct.
Det er et krav, at rentesatsen for ud- og indlån tilbydes i forhold til Nationalbankens indskudsbevisrente. 
Ligeledes skal tilbudsgiver oplyse valideringsregler for alle former for pengetransaktioner.
ØKONOMI
De økonomiske konsekvenser vil afhænge af de afgivne tilbud.
INDSTILLING
Direktøren for Job og Økonomi indstiller til Byrådet:
1.
At udbud af levering af daglige bankforretninger foretages som et udbud med annoncering på 
baggrund af det udarbejdede udbudsmateriale. 
BESLUTNING
Økonomiudvalget, 9. februar 2021:
Fraværende: Ingen
Indstilles godkendt.
Byrådet, 23. februar 2021:
Fraværende: Ingen
 
Enhedslisten stillede følgende ændringsforslag: 
1. At udbuddet rettes til, så KL’s anbefalinger om bod indarbejdes.
2. At tilbudsgiver skal give tilsagn om at ville betale for en vurdering om self-cleaning. 
For forslaget stemte 1, mens 24 stemte imod. Ingen undlod at stemme. 
 
For stemte Connie Bech.
Imod stemte Peter Winther, Ronni Karlsen, Marianne Lind, Ludvig Iversen, Werner Berg, 
Ronnie Sørensen, Jacobine Christiansen, Lotte Nielsen, Tilde Friis, Gunner Christiansen, Nete Jessen 
Øivind Dahl, Steven Dam, Matthias Mathiesen, Paulina Nørgaard, Nils Nissen, Julie Jespersen, Clavs Dam, 
Werner Mikkelsen, Solvej Møller, Dorthe Krogh, Helge Madsen, Kirsten Kjær, Matthias Holm og 
Jack Holm.
Indstillingen fra Økonomiudvalget blev godkendt med 25 stemmer for. Ingen var imod og ingen undlod at 
stemme.
Bilag
1.
Udbud af daglige bankforretninger - Favrskov Kommune 2021 (2395259)
2.
Martin Bechs-bankråd-governanceprincipper (2395238)
3.
FinansDanmark - 25 anbefalinger til bekæmpelse hvidvask og terrorfinansiering (2395241)
